tomron87/hebrew-wikipedia-sentences-corpus huggingface dataset:
17 ביוני 2009 - נכתב הערך ה-20,000 בוויקיפדיה הבלארוסית הקלאסית, אשר מדורגת במקום ה-65 בין שאר הוויקיפדיות.
במקביל, ויקיפדיה הבלארוסית המודרנית כוללת כ-16,000 ערכים, ומדורגת במקום ה-71 בין שאר הוויקיפדיות.
16 בנובמבר 2010 - נכתב הערך ה-25,000 בוויקיפדיה הבלארוסית המודרנית.
אוגוסט 2015 - נכתב הערך ה-100,000 בוויקיפדיה הבלארוסית המודרנית.
ויקיפדיה האסטונית (אסטונית: Eestikeelne Vikipeedia) היא הגרסה בשפה האסטונית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה האסטונית נוצרה ב-24 ביולי 2002, ונכון ל- ב ישנם בה ערכים ו- משתמשים פעילים.
ב-7 בדצמבר 2008, עורך בוויקיפדיה האסטונית בשם אנדרס לואור (Andres Luure) זכה, יחד עם חמישה עשר מתנדבים אחרים ב"אות ההתנדבות" לשנת 2008 מטעם ממשלת אסטוניה.
בשנת 2013 זכה לואור גם בעיטור הכוכב הלבן המוענק באסטוניה על תרומתו לוויקיפדיה.
תחרות כתיבת ערכים ראשונה מסוגה בוויקיפדיה האסטונית התקיימה באביב 2009, ותחרות צילום תמונות ראשונה התקיימה בקיץ 2010. מאז ועד היום, תחרויות מסוג זה מתקיימות באופן שוטף בוויקיפדיה האסטונית.
נכון לאוגוסט 2012, ויקיפדיה האסטונית דורגה במקום השלישי מבין כלל הוויקיפדיות בעלות למעלה מ-100,000 ערכים, בדירוג המבוסס על המספר הכולל של הערכים ביחס לכלל דוברי השפה.
ביחס לפרמטר מספר הערכים לבדו, ויקיפדיה האסטונית מדורגת במקום העשירי בין כלל הוויקיפדיות.
ויקיפדיה האסטונית הייתה הוויקיפדיה ה-41 שהגיעה לרף של 100,000 ערכים, והוויקיפדיה השלישית בשפה אורלית שהגיעה להישג זה (לאחר ויקיפדיה הפינית וויקיפדיה ההונגרית).
ויקיפדיה האסטונית מתאפיינת בשיעור גבוה יחסית של מפעילי מערכת ביחס לכלל העורכים הפעילים (מעל 9%).
לצורך השוואה, בוויקיפדיה הפינית, שיעור מפעילי המערכת ביחס לכלל העורכים הפעילים עומד על 2.5% בלבד.
נכון לדצמבר 2017, ישנם 905 עורכים פעילים בוויקיפדיה האסטונית, וכן 33 מפעילי מערכת.
מרביתן המכריע של העריכות בוויקיפדיה האסטונית מקורן באסטוניה גופה, כאשר מספר מצומצם של עריכות נעשות משכנותיה של המדינה בצפון אירופה.
מפגש הוויקיפדים הראשון של הקהילה האסטונית נערך בשנת 2007.
ויקימדיה אסטוניה הוקמה בשנת 2010, כאגודה מקומית (צ'פטר), במטרה לתמוך בפעילותה של ויקיפדיה האסטונית.
ויקיפדיה הגאורגית (גאורגית: ქართული ვიკიპედია) היא הגרסה בשפה הגאורגית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הגאורגית נוסדה בנובמבר 2003, כאשר נכון לחודש דצמבר 2017, היא כוללת כ-120,000 ערכים.
ויקיפדיה הגליסית (גליסית: Wikipedia en galego; מכונה גם Galipedia), היא הגרסה בשפה הגליסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הגליסית החלה לפעול ב-8 במרץ 2003. ב-4 במרץ 2013, ארבעה ימים בטרם יום השנה העשירי להיווצרותה, נכתב בוויקיפדיה הגליסית הערך ה-10,000.
נכון לחודש דצמבר 2017, ויקיפדיה הגליסית כוללת כ-143,000 ערכים.
ויקיפדיה הגליסית נוצרה ב-8 במרץ 2003. ILVI, המשתמש הראשון, פתח שם משתמש באותו יום, כאשר לאחר ארבעה ימים נכתב גם הערך הראשון.
חודשים מאוחר יותר, המשתמש Agremon נרשם, והפך למפעיל המערכת הראשון בוויקיפדיה הגליסית.
בדומה לשאר הוויקיפדיות, ויקיפדיה הגליסית היא אנציקלופדיה כללית, הכוללת מגוון רחב של נושאים.
עם זאת, ערכים רבים בוויקיפדיה הגליסית מתמקדים במאפיינים מקומיים הקשורים לתרבות, ההיסטוריה והמורשת הגליסית, כאשר בתחילת 2011, כמעט 30% מהערכים בוויקיפדיה הגליסית היו מקוטלגים בתוך הקטגוריה גליסיה, או באחת מתתי-הקטגוריות המקושרות אליה.
בנוסף למגוון התמונות המצויות באתר ויקישיתוף, הפועל אף הוא במסגרת הפרויקטים של ויקימדיה, ויקיפדיה הגליסית עושה גם שימוש בתמונות מקומיות, כאשר נכון לשנת 2017, הועלו לוויקיפדיה הגליסית 9,645 קבצים שונים, ברובם המוחלט תמונות מקומיות.
בתחילת פברואר 2013, ויקיפדיה הגליסית עשתה שימוש ב-244,226 תמונות (לרבות שימוש חוזר), לא כולל סמלים, באנרים, וכו'.
בשנת 2009, מספר העורכים הפעילים בוויקיפדיה הגליסית נע בין 260 ל-330, כאשר מתוכם, מרבית השינויים החודשיים נעשו לרוב על ידי קבוצה מצומצמת של בין 3-0 עורכים.
קצב יצירת הערכים הממוצע מאז היווסדות ויקיפדיה הגליסית ב-2003 עומד על כ-8,250 ערכים חדשים מדי שנה.
עם זאת, בין השנים 2007 - 2010, הקצב עלה ל-11,400 ערכים חדשים, כאשר כ-35% מערכים אלו נוצרו על ידי עשרת העורכים הפעילים ביותר בוויקיפדיה.
בוויקיפדיה הגליסית קיימת רשימה של 44 ערכים באיכות גבוהה.
הערך הראשון שזכה להגדרה זו היה Club Balconcesto Breogán, בחודש יוני 2010.
בוויקיפדיה הגליסית נוצרה עם הזמן קהילת עורכים עם מטרות משותפות.
חברי הקהילה מקיימים קשר הן על גבי ויקיפדיה, והן באמצעות פלטפורמות חיצוניות כגון דפי פייסבוק וטוויטר.
ב-15 בינואר 2011 (יום השנה העשירי להיווסדות ויקיפדיה), התקיימו לראשונה שני מפגשי ויקיפדים פנים אל פנים בערים כולרדו וריבדאו.
בדומה למצב בוויקיפדיות נוספות, גם עורכי ויקיפדיה הגליסית הם ברובם המכריע גברים, כאשר לאורך השנים התקיימו מספר ניסיונות לאזן את הפער המגדרי, ולמשוך נשים נוספות לקחת חלק במיזם.
ויקיפדיה האפריקאנס היא הגרסה באפריקאנס של אנציקלופדיית האינטרנט "ויקיפדיה", המנוהלת ומתופעלת בידי קרן ויקימדיה.
המיזם החל לפעול ב-16 בנובמבר 2001, והוא מיזם ויקיפדיה ה-11 שנוצר.
בתקופה שבין 1 ביולי 2009 ל-30 בספטמבר 2013 הביקורים בוויקיפדיה האפריקאנס ממדינות שונות התחלקו כך:
ויקיפדיה הוולשית (בוולשית: Wicipedia Cymraeg) היא הגרסה בשפה הוולשית של אנציקלופדיית האינטרנט החופשית ויקיפדיה.
ויקיפדיה הוולשית הושקה ביולי 2003 ונכון ל- ב ישנם בו ערכים ו- משתמשים פעילים.
ויקיפדיה הוולשית היא המקור האינטרנטי היחיד מסוגו בשפה הוולשית ונרשמה כמקור שכזה בספרייה הלאומית של ויילס.
מספר הצפיות החודשי הממוצע בה בחודש הוא 2.7 מיליון, עובדה העושה אותה לאתר האינטרנט הפופולרי ביותר בשפה הוולשית.
בשנת 2007 הציג מייסד ויקיפדיה ג'ימי ויילס את ויקיפדיה הוולשית כדוגמה לטעם שבקיום ויקיפדיות בשפות קטנות.
לדבריו מספר דוברי הוולשית שאינם דוברים גם אנגלית קטן ומצטמצם מדי שנה, אך מהדורה זו של ויקיפדיה מסייעת בשימור שפת אמם ותרבותם, ושימור שפה ותרבות באמצעות מיזמים שיתופיים הוא הגיוני ביותר.
בחודש ספטמבר 2012 נוסדה האגודה "Wici Cymru", ששמה לה למטרה לקדם את ויקיפדיה בוויילס.
באותה השנה התמנה לפטרונה השחקן ריס איוואנס.
ויקיפדיה הדנית (בדנית: Dansk Wikipedia) היא הגרסה בשפה הדנית של אנציקלופדיית האינטרנט החופשית ויקיפדיה.
היא הושקה ב-1 בפברואר 2002, ונכון ל- ב ישנם בה ערכים ו- משתמשים פעילים.
1 בפברואר 2002 - ויקיפדיה הדנית החלה לפעול.
ויקיפדיה הארמית סורית (בארמית סורית: ܘܝܩܝܦܕܝܐ ܐܝܢܣܩܠܘܦܕܝܐ ܚܐܪܬܐ; ויקיפדיא אינסקלופדיא חארתא; כלומר "ויקיפדיה האנציקלופדיה החופשית") היא גרסה בשפת הארמית הסורית של ויקיפדיה, אנציקלופדיה אינטרנטית חופשית.
ויקיפדיה זו הושקה ביולי 2004.
ויקיפדיה הארמית סורית נכתבת באלפבית הסורי הספרותי, המכונה "אֵסְטְרַנְגִלָא" (בארמית: ܐܣܛܪܢܓܠܐ).
ויקיפדיה הארמית סורית הושקה ביולי 2004 ותחילה נקראה בשם "ויקיפדיה הארמית".
בשנת 2010, שונה שמה של ויקיפדיה זו מהשם "ויקיפדיה הארמית" (ܘܝܩܝܦܕܝܐ ܕܠܫܢܐ ܐܪܡܝܐ; ויקיפדיא דלשנא ארמיא), הכללי, לשם "ויקיפדיה הארמית סורית" (ܘܝܩܝܦܕܝܐ ܕܠܫܢܐ ܣܘܪܝܝܐ; ויקיפדיא דלשנא סורייא), בהחלטה שהתקבלה בפה אחד.
ויקיפדיה זו יוחדה בסופו של דבר לניב מסוים זה מכיוון שלשפה הארמית כיום מספר להגים מגוון, בעל שוני משמעותי באוצר המילים, בהגייה ובכתיבה, ומשום שרוב כותביה שולטים וכותבים את ערכיהם בוויקיפדיה בניב הארמית הסורי הספרותי.
שם זה אמנם שונה רשמית ועל פי הנהלים, אך בפועל ויקיפדיה זו עדיין מכונה לעיתים בשמה הקודם וקוד ה־ISO שלה טרם הוחלף מ-arc ל-syc.
בספטמבר 2006, ויקיפדיה הארמית סורית חצתה את סף 200 הערכים.
ב-21 באוקטובר 2009, ויקיפדיה הארמית סורית חצתה את סף 1,000 הערכים.
נכון לספטמבר 2020, בוויקיפדיה הארמית סורית כ-1,764 ערכים, 14,712 משתמשים רשומים שמתוכם 9 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-2 הם מפעילי מערכת.
ויקיפדיה הארמית סורית מדורגת במקום ה-236 מבחינת כמות הערכים שלה מבין הוויקיפדיות בשפות השונות.
נכון לספטמבר 2023, בוויקיפדיה הארמית סורית כ-0.6% מסך הערכים בכלל השפה השמיות, מה שהופך אותה לוויקיפדיה השביעית בגודלה מבחינת מספר הערכים בין הוויקיפדיות בשפות השמיות, כשהיא מקדימה את ויקיפדיה התיגרינית בלבד.
ויקיפדיה הבורמזית היא הגרסה בשפה הבורמזית של ויקיפדיה, האנציקלופדיה החופשית.
2005: כמה מהוויקיפדים הבורמזים הצטרפו והחלו לכתוב.
2008: התוכן צמח בצורה דרסטית.
2010: סדנת ויקיפדיה הבורמזית הראשונה שהתקיימה בבנגקוק, תאילנד עם אנשים מקרן ויקימדיה, מומחי יוניקוד מקומיים ובינלאומיים וויקיפדים בורמזים.
2012: ויקיפדיה הבורמזית הוצגה בברקמפ, יאנגון .
האיגוד למומחי מחשבים מיאנמר השיק בשנת 2010 את "פרויקט ויקיפדיה מיאנמר" במטרה להרחיב את ויקיפדיה הבורמזית.
קהילת ויקיפדיה הבורמזית קיימה את הסדנה המשותפת הראשונה שלה ביאנגון, בורמה (מיאנמר) בעזרת טלנור מיאנמר ביוני 2014 לגיוס מתנדבים חדשים.
פורום הוויקיפדיה הבורמזית נערך באוניברסיטת דגון ביולי 2014 ומשך אליו למעלה מ -2,000 איש, כולל סטודנטים.
ויקיפדיה הבוסנית (בבוסנית: Wikipedia na bosanskom jeziku) היא גרסה של ויקיפדיה בשפה הבוסנית.
המיזם החל ב-12 בדצמבר 2002 והערך הראשון היה מתמטיקה.
השפה הבוסנית משתמשת בכתב לטיני וקירילי, אך בניגוד לוויקיפדיה הסרבית, ויקיפדיה הבוסנית אינה מאפשרת לקוראים לבחור את סוג הכתב בו הוא מעוניין באמצעות כרטיסייה בצד העליון של המאמר.
ב-17 בפברואר 2007, חברי הקהילה קיימו את מפגש הוויקי הראשון שלהם בסרייבו.
באותה שנה התקיים מפגש נוסף ואחריו התקיימו מפגשים בשנים 2008 ו-2011.
ויקיפדיה המופשטת (בהקשר שלפני הקמתה: "ויקיפדיה מופשטת"; באנגלית: Abstract Wikipedia, "האבסטרקטית") היא מיזם מתוכנן של קרן ויקימדיה שיתבסס על הפשטה כדי לרכז ולהסדיר תוכן מערכים בוויקיפדיה ולספקו באופן מובנה, ידידותי לקורא, מרכזי ובלתי־תלוי בשפה.
משאבי ההפשטה הם הפעלת פונקציות שנוצרו בוויקיפונקציות (Wikifunctions) על נתונים שהוזנו לוויקינתונים.
הרעיון לוויקיפדיה מופשטת נהגה על ידי , מייסד־שותף של ויקינתונים.
הוא תואר במאמר של גוגל באפריל 2020, הוצע רשמית במאי 2020 (במקור בשם "ויקילמדא"), ואושר על ידי חבר הנאמנים של קרן ויקימדיה ביולי 2020. מיזם ויקיפונקציות הוקם ביולי 2023.
ויקיפדיה הטטרית (בטטרית: Татар Википедиясе) היא הגרסה הטטרית של ויקיפדיה, האנציקלופדיה החופשית.
גרסה זו הושקה בספטמבר 2003, נכון ל-18 אפריל 2023 קיימים בה 499,985 ערכים, מה שהופך אותה לוויקיפדיה ה-30 בגודלה לפי כמות ערכים.
בוויקיפדיה זו יש 6 מנהלי מערכת, 46,226 משתמשים רשומים ו-100 משתמשים פעילים.
הוויקיפדיה הטטרית כתובה בעיקר באלפבית קירילי.
עם זאת, בניגוד לרוב הויקיפדיות בשפות האחרות המבוססות על האלפבית הקירילי, חלק מהערכים בגרסה הטטרית של ויקיפדיה, נכתבים גם באלפבית לטיני.
ויקיפדיה הברטונית (בברטונית: Wikipedia e brezhoneg) היא הגרסה בשפה הברטונית של ויקיפדיה, המנוהלת על ידי קרן ויקימדיה.
נכון ל-25 בדצמבר 2022 היא מונה 76,503 ערכים, וממוקמת במקום ה-81 בדירוג הוויקיפדיות לפי מספר הערכים.
ויקיפדיה הברטונית הוקמה ביוני 2004. באוגוסט 2008 היו בה למעלה מ-20,000 ערכים, מה שהפך אותה לוויקיפדיה ה-56 בגודלה לפי מספר הערכים.
היא הגיעה ל-30,000 ערכים ב-25 באוקטובר 2009, למקום ה-51 מתוך 250 מהדורות הוויקיפדיה, מה שהיה גם מיקום השיא שלה.
ביולי 2014, האנציקלופדיה הגיעה ל-50,000 ערכים, והפכה לוויקיפדיה ה-71 בגודלה לפי מספר הערכים.
ב-1 בינואר 2017 היו לה קצת מעל 60,000 ערכים, מה שהופך אותה לוויקיפדיה ה-73 בגודלה לפי מספר הערכים.
זוהי גם המהדורה השנייה בגודלה של ויקיפדיה בשפה קלטית, אחרי ויקיפדיה הוולשית אך לפני ויקיפדיה האירית (אף על פי שלשפה זו יש הרבה יותר דוברים).
נכון ל-25 בדצמבר 2022, בוויקיפדיה הברטונית 95 משתמשים פעילים ומתוכם 6 מפעילי מערכת.
חלק מתלמידי רשת בתי הספר דיוואן המלמדת בשפה הברטונית תרמו בהקמת מועדוני ויקיפדים.
מבין הוויקיפדים העורכים באתר נמנים מורים, תלמידים, סטודנטים וצוות חינוכי.
ויקיפדיה הבנגלית (בבנגלית: বাংলা উইকিপিডিয়া) היא מהדורה בשפה הבנגלית של ויקיפדיה.
האתר הושק ב-27 בינואר 2004, והגיע ל-10,000 ערכים באוקטובר 2006, והפך לוויקיפדיה השנייה בשפה דרום-אסייתית שמגיעה להישג זה.
ב-25 בדצמבר 2020, האתר הגיע למאה אלף ערכים, ונכון ל-27 בדצמבר 2022, לוויקיפדיה הבנגלית יש 132,135 ערכים, 1,003 עורכים פעילים בחודש והיא מדורגת במקום ה-5 מבחינת עומק מבין הויקיפדיות.
בשנת 2018, ויקיפדיה בנגלית נצפתה כ-190 מיליון פעמים בכל רחבי העולם.
בממוצע, האתר נצפה למעלה מ-500 אלף פעמים ביום.
נכון ליוני 2020, ויקיפדיה הבנגלית היא האנציקלופדיה החינמית המקוונת היחידה בבנגלית.
זהו גם אחד מאתרי התוכן הבנגלים הגדולים ביותר.
הגרסה לטלפון הנייד של ויקיפדיה הבנגלית הושקה בשנת 2010.
באתר ישנו גם אלפבית לטיני פונטי לאלפבית הבנגלי כך שניתן להשתמש במקלדות באלפבית לטיני להקלדה בבנגלית מבלי להוריד תוכנת צד כלשהי.
קיים פרויקט לפרסומי חדשות קהילתיים הקשורים לוויקיפדיה הבנגלית, "WikiBarta".
כמו ברוב הויקיפדיות באזור, הגיל החציוני של עורכי ויקיפדיה הבנגלית צעיר יותר מויקיפדיות רבות באירופה.
בפברואר 2002, מפתחי ויקיפדיה החלו ליצור תת-דומיינים מבוססי שפת קוד עבור ויקיפדיות בשפות שונות.
יחד עם תת-דומיינים אחרים של ויקיפדיה, נוצר באותו זמן תת-דומיין בשפה הבנגלית.
דף מציין מיקום נוצר באופן אוטומטי באותו תת-דומיין ב-1 ביוני 2002. ב-9 בדצמבר 2003, שאה אסאדוזאמן, סטודנט בנגלדשי לדוקטורט באוניברסיטת מקגיל בקנדה, שלח אימייל למייסד ויקיפדיה ג'ימי ויילס בבקשה ליצור ויקיפדיה בנגלית.
כתוצאה מכך, המפתחים יצרו דף בדיקה בוויקיפדיה בשם "דף הבית" ב-26 בדצמבר של אותה השנה.
העמוד הראשי של ויקיפדיה הבנגלית נוצר ב-27 בינואר 2004 על ידי כתובת IP, ותאריך זה מציין את ההתחלה הרשמית של ויקיפדיה הבנגלית.
ויקיפדיה בנגלית החלה את דרכה ב-27 בינואר 2004. בראשיתה היה עניין מועט בוויקיפדיה הבנגלית.
בשנת 2006 חל שינוי בעקבות תהליך של גדילה בעולם הבלוגים הבנגלי, ואנשים רבים התרגלו למחשוב בנגלי שבו קיימת תוכנה חופשית ובעלת קוד פתוח להקלדה בבנגלית,כש מקלדת Avro מילאה תפקיד מפתח בשינוי זה.
ב-25 במרץ 2006, נוצר צוות ויקי על ידי 'רשות הקוד הפתוח של בנגלדש' (BdOSN) כדי להפיץ את ויקיפדיה ברחבי בנגלדש.
באותה תקופה, בוויקיפדיה הבנגלית היו רק 500 ערכים.
'צוות ויקי BdOSN' הצליח להפיץ את הבשורה דרך כמה עיתונים ולהקים רשימת תפוצה של ויקיפדיה הבנגלית.
עד מהרה, אנשים רבים דוברי בנגלית מבנגלדש, הודו ומחוצה לה הצטרפו אליהם לפרויקט.
כתוצאה מכך, עד סוף אוקטובר, ויקיפדיה הבנגלית הגיעה ל-10,000 ערכים.
מבין הויקיפדיות בשפה דרום אסייתית, ויקיפדיה הבנגלית הגיעה ראשונה לאבן דרך זאת, כשלרבים מערכים התווספו בתמונות מאת ד"ר רפיקול אסלאם, חבר בתנועת השפה הבנגלית, ששחרר את התיעוד ההיסטורי שלו, שצולמו במהלך תנועת השפה, לויקישיתוף.
אחד מחלוצי הוויקיפדיה הבנגלית, ד"ר רגיב חסן אמר כי
הפעילות הנמוכה מאוד של ויקיפדיה הבנגלית במשך שנים רבות, בעיקר בתקופה שבין 2007 ל-2013, ניתן לייחס למספר הנמוך מאוד של משתמשי אינטרנט בבנגלדש, במיוחד בעשור הראשון של המאה ה-21 (בשנת 2010 היו רק 556,000 משתמשי אינטרנט בבנגלדש).
לפיכך היא דורגה מתחת לשפות רבות אחרות עם הרבה פחות דוברים, כולל שפות אזוריות במערב אירופה.
בין 2009 ל-2010, גם דוברי בנגלית ממערב בנגל, הודו, החלו לתרום לוויקיפדיה הבנגלית.
בינתיים, קרן ויקימדיה החלה את פעילותה וב-3 באוקטובר 2011 הוקם בבנגלדש סניף מקומי של קרן ויקימדיה בשם ויקימדיה בנגלדש על ידי הקרן לקידום תוכן חינוכי בבנגלית.
ב-26 בפברואר 2015, ג'ימי וויילס, מייסד ויקיפדיה, ביקר בבנגלדש עבור מפגש חגיגי שאורגן על ידי ויקימדיה בנגלדש לציון השנה העשירית לוויקיפדיה הבנגלית.
מ-2018, חוותה ויקיפדיה הבנגלית עלייה תלולה במספר הערכים, כשיותר מ-16 אלף ערכים נכתבו בשנת 2019 ו-21 אלף ערכים בשנת 2020, לעומת 8.8 אלף ערכים בלבד בשנת 2018.
בוויקיפדיה הבנגלית נכון ל-27 בדצמבר 2022, יש 132,020 ערכים בנושאים שונים עם 1,003 עורכים פעילים בחודש.
החל מינואר 2019, ויקיפדיה הבנגלית היא האנציקלופדיה החופשית המקוונת היחידה שנכתבה בשפה הבנגלית.
זהו גם אחד מאתרי התוכן הבנגלים הגדולים ביותר באינטרנט.
סטטיסטית, מאז תחילת 2019, נרשמה בוויקיפדיה הבנגלית צמיחה משמעותית.
מספר הערכים גדל מ-63,000 לכמעט 101,000 תוך שנתיים בלבד ומספר המשתמשים הפעילים עלה למעל אלף.
גם במספר העריכות נרשם גידול משמעותי.
ב-25 בדצמבר 2020, ויקיפדיה הבנגלית הגיעה לאבן דרך של 100,000 ערכים.
מאז 2019, מספר המשתמשים הפעילים נותר מעל 1,000.
נכון ל- ב ישנם בו ערכים ו- עורכים פעילים.
בוויקיפדיה הבנגלית יש, נכון ל אלפים מהערכים הם על בנגלדש והודו, למרות שחסרים בה מספר ערכים מהותיים על הודו ועל אירופה.
לדתות העיקריות של בנגל, הינדואיזם ואסלאם יש כיסוי טוב ורחב בבנגלית.
מרבית עורכי ויקיפדיה הבנגלית הם מבנגלדש, כמות עורכים קטנה יותר היא ממערב בנגל, ומספר משתמשים זניח מאזורים אחרים.
החסרונות העיקריים של ויקיפדיה הבנגלית הם פערי התוכן בחלק מהערכים.
היתרונות של ויקיפדיה הבנגלית הם, בין היתר, פעילות חזקה וכמות עורכים גבוהה על כמות הערכים הקטנה יחסית בהשוואה והסיקור המתרחב בתחומי המיקוד שלה (בנגלדש והודו).
כמו כן, מפגשי עריכה ממוקדים נושא מתקיימים לעיתים קרובות ומהלכם נתרמו כמעט 12,000 ערכים לוויקיפדיה הבנגלית.
צפיות הדפים בוויקיפדיה הבנגלית נעות בין 18 עד 21 מיליון בחודש, נכון לאוקטובר 2022.
כפי שקורה בויקיפדיות הודיות רבות אחרות, נרשמת עלייה משמעותית במספר המשתמשים הפעילים והצפיות בדפים במהלך עונת המונסון (יוני עד אוקטובר).
לאחר אוקטובר, הצמיחה נשמרת במידה רבה, לפני שמחזור חדש של צמיחה מתחיל ביוני הבא.
תהליך זה הופרע עקב מגפת הקורונה בשנת 2020, עם זאת, מאז 2021, ישנם סימני התאוששות לגבי צפיות הדפים, אולם מספר המשתמשים הפעילים נותר בקיפאון עם מגמת ירידה (כמו בכל ויקיפדיה הודית, במיוחד ויקיפדיה בהינדי).
נכון ליוני 2022, ויקיפדיה הבנגלית נקראת כ-700 אלף פעמים ביום.
בשל הצמיחתה המהירה, כפי שתואר קודם לכן, ויקיפדיה הבנגלית שיפרה את דירוגה ברשימת הויקיפדיות הגדולות ביותר לפי מספר הערכים, עלייה מהמקום ה-80 בינואר 2019 ל-65 בנובמבר 2022.
נכון למאי 2022, ויקיפדיה הבנגלית קיבלה 12 מיליון צפיות בדפים בבנגלדש ו-4 מיליון צפיות בדפים בהודו.
כמויות קטנות של צפיות מגיעות מארצות הברית וממדינות המפרץ הפרסי, שבהן ישנן קהילות מהגרים דוברות בנגלית.
זוהי הוויקיפדיה השנייה הפופולרית ביותר של בבנגלדש, לפני האנגלית, אך בהודו היא לא זוכה ליותר מ-1% מהצפיות בדפים מהויקיפדיות השונות במדינה זו.
הכמות המשמעותית של אנשים שחיים מתחת לקו העוני בבנגלדש (20.5% נכון ל-2019) ותפוצה נמוכה יותר של אינטרנט בבנגלדש ובהודו הם בין הגורמים שניתן לייחס למספר הערכים הנמוך בבנגלית ביחס למספר האוכלוסייה.
+סטטיסטיקה של ויקיפדיה בנגלית מספר משתמשים מספר ערכים מספר קבצים מספר מפעילי מערכת
במהלך השנים, היה בלבול בתקשורת הבנגלדשית בנוגע למידע מסוים בוויקיפדיה הבנגלית.
באפריל 2018, התקשורת המודפסת והאלקטרונית של בנגלדש דיווחה כי ויקיפדיה שמה את רונה לילה, זמרת מפורסמת מבנגלדש, בין 30 האנשים הבנגליים המובילים בכל הזמנים.
באוגוסט של אותה השנה, משתמש לא רשום הוסיף תאריך פטירה מזויף בערכו של מוחמד צפר איקבל, מה שמשך תשומת לב תקשורתית.
ויקיפדיה המונגולית (במונגולית: Монгол Википедиа) היא הגרסה בשפה המונגולית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה המונגולית החלה לפעול ב-28 בפברואר 2004, ונכון לחודש מרץ 2023, כוללת 21,914 ערכים.
בעוד שמספר המשתמשים הרשומים לוויקיפדיה המונגולית עומד על 82,335, מספר המשתתפים הפעילים בפועל קטן יחסית, ועומד על .
ויקיפדיה המקדונית (במקדונית: Македонска Википедија) היא המהדורה בשפה המקדונית של ויקיפדיה, האנציקלופדיה החופשית.
המהדורה המקדונית של ויקיפדיה הושקה החלה בספטמבר 2003 וכוללת ערכים, משתמשים פעילים, מנהלים ושני ביורוקרטים.
היא עברה את רף 10,000 הערכים בשנת 2007. ויקיפדיה המקדונית הופיעה בחלק מהעיתונים המקדוניים, כמו נובה מקדוניה, בעוד שהפרויקט עצמו הוצג במספר סוכנויות ידיעות מקומיות.
ניתוח תנועה של ויקיפדיה המקדונית
63.4% מהצפיות בוויקיפדיה המקדונית מגיעות ממדינת הבית שלה, מקדוניה הצפונית.
שאר מדינות העולם תופסות 3% מהצפיות בוויקיפדיה המקדונית.
ויקיפדיה האסטורית (באסטורית: Wikipedia n'asturianu) היא הגרסה בשפה האסטורית של אנציקלופדיית האינטרנט החופשית ויקיפדיה.
ויקיפדיה האסטורית הושקה ביולי 2004 ונכון ל- ב ישנם בו ערכים ו- משתמשים פעילים.
ב-1 בספטמבר 2004, פחות מחודש לאחר השקת ויקיפדיה האסטורית, נכתב בה הערך ה-1,000.
בשנת 2015 זכתה ויקיפדיה בפרס פרס נסיך אסטוריאס על שיתוף פעולה בינלאומי.
בנאום בפרלמנט האסטורי באוביידו, העיר שאירחה את טקס חלוקת הפרסים, שיבח ג'ימי ויילס, ממייסדי ויקיפדיה, את פועלם של משתמשי ויקיפדיה האסטורית.
בליל הטקס קיימו חברי קרן ויקימדיה פגישה עם ויקיפדים מכל חלקי ספרד, כולל הקהילה האסטורית המקומית.
סיקור הסכסוך הישראלי-פלסטיני בוויקיפדיה האנגלית מעלה טענות רבות להטיה מגמתית נגד ישראל, שהתגברה בתקופת מלחמת חרבות ברזל.
במהלך המלחמה, עורכים פרו-פלסטינים התארגנו על מנת לשנות ולערוך ערכים למטרות דה-לגיטימיציה של ישראל.
הנושא זכה להתערבות רשמית של הקונגרס האמריקאי, שהודיע באוגוסט 2025, על פתיחת חקירה בנושא, במכתב שבו התבקשה קרן ויקימדיה העולמית לתת תשובות לטענות על קידום מידע אנטישמי ואנטי-ישראלי באמצעות מעורבותם של גורמים זרים.
נשיא מדינת ישראל, יצחק הרצוג, התייחס אף הוא לתופעה באירוע שהתקיים בשיתוף הקהילה הבינלאומית באגודת הסופרות והסופרים העברים בישראל, ב-4 בדצמבר 2024.
בעקבות הביקורת החלה לפעול בוויקיפדיה האנגלית ועדת בוררות שתיעדה את המקרים השונים, ואף הטילה סנקציות על עורכים המואשמים בהטיה מגמתית, לרבות הרחקתם לצמיתות מעריכה בנושאי הסכסוך.
בשעה שהטענות לסיקור אנטי ישראלי זוכות לכיסוי תקשורתי רחב, ועשרות רבות של כתבות בעיתונות ובטלוויזיה נכתבו בנושא יש הדוחים טענות אלו.
כך, קרן ויקימדיה, שהבקשות לשינוי מדיניות ולהתערבות בנושא עריכות מגמתיות נגד ישראל בוויקיפדיה האנגלית והערבית הופנו אליה.
עד כה הביעה הקרן התנגדות לכל שינוי, והדגישה את עקרון הנייטרליות של המיזם והמחויבות אליו.
כל זה השתנה, באפריל 2025 עת הכריזה הקרן על הקמת קבוצה הכוללת עורכים, חוקרים ויועצים כדי לשמר את עיקרון הנייטרליות, זאת כפי שהוצע בדוח שנכתב בנושא ההטיה נגד ישראל בוויקיפדיה האנגלית ופורסם על ידי הקונגרס היהודי, במרץ 2024.
בשנת 2008, גלעד עיני, אנליסט תקשורת בכיר ב (CAMERA), קרא למתנדבים לפתוח בקמפיין עריכה פרו-ישראלי בוויקיפדיה האנגלית.
הארגון "אלקטרוניק אינתיפאדה" חשף את הקמפיין, והאשים את CAMERA בניסיון "להציג תעמולה גסה בתור עובדות".
בתגובה לכך טען הארגון Honest Reporting כי קבוצות פרו-פלסטיניות פעלו בצורה דומה ולא הורחקו מהאתר.
בשנת 2010 הודיעו שני ארגוני הימין ישראלים, "ישראל שלי" ומועצת יש"ע, על קורס "עריכה ציונית בוויקיפדיה", אשר נועד לעריכת ערכים באנגלית עם אוריינטציה ציונית-לאומית.
מנכ"ל מועצת יש"ע, נפתלי בנט, מסר כי מטרת הקורס היא "להעמיד צבא של עורכי ויקיפדיה שיעזרו למאבק ההסברתי הישראלי".
בשנת 2013 נחשף כי איש המדיה החברתית של ממכון לחקר ארגונים לא-ממשלתיים (NGO Monitor), ארגון ימין ישראלי נוסף, היטה ערכים בוויקיפדיה האנגלית הנוגעים לסכסוך הישראלי-פלסטיני, ונחסם בעקבות קידום האג'נדה של הארגון.
בנובמבר 2023 דווח כי ויקיפדיה האנגלית סובלת מהיקף גדול של מאבקי כוח בין עורכים פרו-פלסטינים ופרו-ישראלים.
בשנת 2024 נחשף כי קבוצה של כ-40 עורכים אנטי-ישראלים פעלו בוויקיפדיה במשך שנים באופן מגמתי תוך שיתוף פעולה ביניהם, ממצאים אלו עלו בשנית, בדוח שפורסם בשנת 2025 על ידי הליגה נגד השמצה.
חמישה מהמשתתפים בקבוצה נחסמו מעריכות הקשורות לישראל ולסכסוך.
בשנת 2025 נחשף כי עורכים אנטי-ישראלים תיאמו עריכות באופן קבוע בערוץ דיסקורד עם למעלה מ-8,000 חברים.
הפרסום כלל דוח המתאר את האופן שבו פעלה הקבוצה להטיה מגמתית ומכוונת של ערכים.
במאמר שפרסם העיתונאי בשם "איך עורכים פרו-חמאסיים השתלטו על הנרטיב הישראלי-פלסטיני בוויקיפדיה" (How Wikipedia's Pro-Hamas Editors Hijacked the Israel-Palestine Narrative) בכתב העת Pirate Wires נטען שהעריכה נגד ישראל מכוונת, מגמתית ומבוססת על שיתופי פעולה.
באפריל 2025, נחשף כי סטודנטים באוניברסיטת הרווארד השתתפו במרתון עריכה שאורגן על ידי סטודנטית למשפטים החברה בארגון פרו-פלסטיני.
במסגרת המרתון ולאחריו נערכו יותר מתריסר ערכים של חברות משפטיות כדי להפחית בחומרת האנטישמיות בקמפוסים.
בין העריכות שנעשו היה שינוי הכיתוב "תקריות אנטישמיות" ל"פעילות מחאה פרו-פלסטינית".
בנובמבר 2025 מייסד ויקיפדיה ג'ימי ויילס חסם לעריכה את הערך על "רצח העם בעזה", בטענה כי הוא "אינו עומד בסטנדרטים של ויקיפדיה" ומציג "הטיה אנטי-ישראלית בוטה".
לתופעת ההטיה נגד ישראל בוויקיפדיה האנגלית נקשרו מספר היבטים מרכזיים, המתבטאים בביקורות על תוכן מוטה ועל החלטות שקיבלה הקהילה ומגבילות את יכולת הציבור הנרחב להשתתף בעריכה של ערכים רגישים.
עריכה מגמתית של ערכים קיימים
מאז טבח שבעה באוקטובר ניתן לראות עלייה במספר העריכות של ערכים הקשורים לישראל ושינוי מהותי של משמעותם.
כך, למשל, הערך על הציונות שוּנה מהיסוד, ומתאר את הציונות כתנועה קולוניאליסטית שהשאיפה שלה הייתה "לכבוש כמה שיותר שטחים עם כמה שפחות ערבים".
בתערוכה Manipulated History של שלומית אהרוני ליר מוצגים השינויים שנעשו בוויקיפדיה האנגלית במהלך מלחמת חרבות ברזל, תוך התמקדות בערכים היסטוריים מרכזיים על ישראל.
התערוכה ממחישה את ההיסטוריה המניפולטיבית שהלכה והתגבשה בתקופה זו, על ידי הצגת צילומי מסך של ערכים מחודש מרץ 2025, לצד צילומי מסך של גרסאות מוקדמות יותר, והדגשת השינויים בין הנוסחים.
בקטלוג התערוכה ניתן למצוא הסבר מפורט על משמעותם של שינויים אלו.
יצירת ערכים המסמנים את ישראל באופן דמוני
על פי דוח שכתבה ד"ר שלומית אהרוני ליר עבור הקונגרס היהודי העולמי, הערך הוא דוגמה לכך שישראל היא המדינה היחידה שהשוואה כזאת מתקיימת לגביה, כאשר את תהליך הדמוניזציה מחזקים קישורים לערכים המחזקים את המסגור הדמוני של ישראל.
ב-25 ביולי, בתום דיון שנמשך מספר חודשים, עורכי ויקיפדיה האנגלית החליטו כי ישראל מבצעת רצח עם ברצועת עזה .
שם הערך "טענות לרצח עם בעקבות המתקפה הישראלית על עזה ב-2023" (Allegations of genocide in the 2023 Israeli attack on Gaza) שונה ל"רצח עם בעזה" (Gaza genocide), לאחר הצבעה בנושא.
העורכים שהצביעו בזכות הכותרת "רצח עם בעזה" קבעו זאת לטענתם על סמך קונצנזוס אקדמי.
בנוסף להתבססות על אקדמאים, הערך מציג גם אמירות קיצוניות של בכירים בממשלת ישראל, בעיקר אמירות מתחילת המלחמה שהוגדרו כקריאה לפגיעה באוכלוסייה אזרחית ברצועה.
המתנגדים טענו כי הערך הפר את מדיניות ויקיפדיה והתבסס על מקורות לא מהימנים.
לאחר שינוי שם הערך, דווח כי הוא זוכה לעשרות אלפי כניסות מדי יום.
ביוני 2024, קהילת ויקיפדיה האנגלית הכריזה על הליגה נגד השמצה (ADL) כ"מקור שהוא בדרך כלל לא אמין" בכל הנוגע לסכסוך הישראלי-פלסטיני, וזאת בשל פעילות ההסברה הפרו-ישראלית של הארגון.
בעקבות תלונות על הטיה מגמתית נגד ישראל בנושא הסכסוך, החלה לפעול ועדת בוררות מיוחדת בנושא.
כחלק מפעילותה, הועלה דף ראיות בתיק "Palestine-Israel articles 5".
דף זה מתעד טענות שהועלו בנוגע להתנהלות בעריכה של ערכים הקשורים לסכסוך הישראלי-פלסטיני.
הדף כולל עדויות על הפרות של כללי ההתנהגות של ויקיפדיה, כגון הטיות בעריכה, מחלוקות על תוכן, והפרות של מדיניות הנייטרליות.
במסגרת הדיונים מואשמים ויקיפדים בטענה שפעלו בשיתוף פעולה מאז ינואר 2025, בניגוד לעקרונות המחייבים של המיזם לנייטרליות.
בינתיים ננקטו סנקציות כלפי מספר משתמשים המופיעים ברשימה של עורכים פרו-פלסטינים בכתבת התחקיר של רינדסברג.
ענישה זאת כוללת הרחקה לצמיתות, השבתת יכולות עריכה בערכיים מתקדמים (EC), ומניעת השתתפות למשך שנה בערכים הנוגעים לסכסוך.
ויקיפדיה הטג'יקית (בטג'יקית: Википедияи Тоҷикӣ) היא הגרסה בשפה הטג'יקית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.גרסה זו של ויקיפדיה החלה לפעול ב-27 בינואר 2004.
ויקיפדיה הטג'יקית מדורגת במקום השלישי בין הוויקיפדיות בשפות במרכז אסיה, אחרי ויקיפדיה הקזחית וויקיפדיה האוזבקית.
ויקיציטוט הוא מיזם-אחות של ויקיפדיה, שמשתמש בתוכנת מדיה-ויקי ומנוהל על ידי קרן ויקימדיה.
האתר הוא ויקי, ומבוסס על רעיונו של דניאל אלטסון, שמומש במקור על ידי בריאון ויבר.
מטרת המיזם היא לבסס מאגר רחב של ציטוטים חופשיים ממקורות שונים.
המיזם החל את דרכו ב-27 ביוני 2003 באנגלית.
אחריו נוספו מיזמים בשפות אחרות.
בכל מיזמי ויקיציטוט נכון לאוגוסט 2023 נכתבו למעלה מ-302,000 דפים ב-72 מהדורות בשפות שונות.
הגרסה העברית של ויקיציטוט החלה לפעול ב-30 ביולי 2004. נכון לאוגוסט 2023 ויקיציטוט העברי הוא במקום ה־9 בעולם במספר דפי הציטוט (למעלה מ־8600) ובמקום ה־10 בעולם במספר העריכות (202 אלף).
ויקיפדיה העברית היא הגרסה העברית של אנציקלופדיית האינטרנט החופשית "ויקיפדיה", המנוהלת ומתופעלת בידי קרן ויקימדיה.
החומר שמתפרסם בוויקיפדיה כפוף לרישיון תוכן חופשי של Creative Commons מסוג CC-BY-SA, ולפיכך היקף מגבלות זכויות היוצרים עליו מצומצם למדי.
המיזם בעברית הושק ב-8 ביולי 2003. נכון ל- ב ישנם בו ערכים ו- עורכים פעילים.
בספטמבר 2025 הייתה ויקיפדיה העברית במקום ה־36 בעולם במספר הערכים (כ-384 אלף) ובמקום ה־18 בעולם במספר העריכות (כ-41.85 מיליון).
במספר עריכות ממוצע לכל ערך הייתה ויקיפדיה העברית במקום ה־2 בעולם אחרי המיזם בשפה האנגלית.
בדומה לוויקיפדיה בשפות אחרות, גם בוויקיפדיה העברית הגולשים יכולים להשתתף בכתיבה ובעריכה.
ויקיפדיה העברית מתאפיינת במספר עריכות רב בערכים השונים, במספר משתתפים גבוה יחסית למספר דוברי השפה ובהשתתפות ערה בדיונים הנערכים בדפי השיחה של הערכים.
מנוע החיפוש גוגל נותן לוויקיפדיה העברית, בדרך כלל, מקום גבוה ברשימת תוצאות החיפוש של מילים בעברית, וממנו מגיעים אליה רוב המבקרים.
ישראלים רבים, במיוחד סטודנטים ואנשי תקשורת, מסתמכים על ויקיפדיה העברית כמקור מידע ראשוני ואמין.
עם זאת, במסגרת הביקורת על ויקיפדיה, מועברת גם ביקורת על ויקיפדיה העברית באופן ספציפי.
בין היתר, נטען כי ויקיפדיה העברית נוקטת בעמדה פרו-ישראלית בנוגע לסכסוך הישראלי-פלסטיני, ולא שומרת על נייטרליות.
ויקיפדיה העברית היא אנציקלופדיה כללית, העוסקת ברוב תחומי הדעת.
בניגוד לאנציקלופדיות מודפסות שבהן קיימים שיקולי הוצאה לאור, בוויקיפדיה העברית אין הגבלה רשמית על אורך הערכים ועל מספרם.
המגבלה היחידה המוצבת על נושאי הערכים היא היותם נושאים אנציקלופדיים.
הגדרת נושא כאנציקלופדי מתירנית יותר בוויקיפדיה העברית יחסית לאנציקלופדיות אחרות בעברית, דוגמת האנציקלופדיה העברית.
ערך יכול להיפתח על ידי כל משתמש, רשום (מזוהה על ידי כינוי) או לא רשום (מזוהה על ידי כתובת IP), והמשך עריכתו יכול להתבצע בכל עת על ידי כל העורכים (עם מגבלה מסוימת בדפים מוגנים).
ערך שלא עומד בתקנים הנהוגים בוויקיפדיה העברית עלול להימחק במחיקה מהירה או בהצבעת מחיקה שבה רשאים לקחת חלק משתמשים בעלי זכות הצבעה בלבד.
ערך קצר שיש בו חוסר משמעותי של מידע מוגדר כ"קצרמר".
ערכים שיש בהם בעיות עריכה, כאלו הדורשים שכתוב מלא או חלקי, וערכים שיש צורך להשלים מסומנים באופן בולט על ידי תבניות המיועדות לכך.
רוב הערכים בוויקיפדיה העברית מתאימים לקוראים מחטיבת הביניים ואילך.
חלקם דורשים ידע קודם, המסופק בדרך כלל על ידי קישורים פנימיים לערכים בסיסיים יותר.
קישורים פנימיים משמשים גם להפניה לערכים משיקים שהנושא שלהם מוזכר בערך.
בנוסף, הערכים כוללים הפניות לאתרי אינטרנט חיצוניים שאמורים להרחיב על נושא הערך ("קישורים חיצוניים") ולמקורות לא מקוונים ("לקריאה נוספת").
הערכים בוויקיפדיה העברית מקושרים למיזם ויקינתונים המקשר אותם לערכים מקבילים להם במיזמי ויקיפדיה בשפות אחרות.
בוויקיפדיה ערכים במגוון רב של תחומים: החל במדעים (מדעי הטבע ומדעי הרוח), הנדסה והיסטוריה, וכלה בספורט, תרבות פופולרית ואקטואליה.
ויקיפדיה תומכת בממשק נוסחאות מבוסס LaTeX המאפשר כתיבת ערכים בנושאי מתמטיקה ומדעי הטבע.
ערכים אלה נמצאו שימושיים ביותר לתלמידים וסטודנטים במוסדות להשכלה גבוהה.
במספר מוסדות אקדמיים מתבקשים הסטודנטים לכתוב ערך בוויקיפדיה בנושא הקורס שלמדו כמטלת גמר של הקורס.
ויקיפדיה מאפשרת גם שילוב תמונות בגוף הערכים.
ככלל, על התמונות להיות חופשיות, אם כי מותר גם שימוש הוגן במגבלות מסוימות.
הקהילה בוויקיפדיה העברית בוחרת ערכים מומלצים: אלה הם הערכים הבולטים והטובים בוויקיפדיה הזוכים להערכת הקהילה, וראויים לציון על היותם מקיפים, אמינים, רהוטים, נהירים ומסקרים היטב את נושאי הערך.
אחד המדדים לבחינת הוויקיפדיות בשפות השונות הוא "מדד העומק".
המדד מציג הערכה כמותית לאיכות הערכים בוויקיפדיה בשפות השונות.
החישוב לוקח בחשבון את גודל הערכים, את כמות הכותבים בכל ערך ואת קצב השינויים הנעשים בערכים השונים באופן ממוצע.
מדד העומק של ויקיפדיה העברית הוא 266.47, מה שהופך אותה לוויקיפדיה השמינית בעומקה, והיא השנייה מבחינת מספר עריכות המבוצעות בכל ערך.
העיקרון היסודי שעליו מושתתת ויקיפדיה העברית קובע כי לכל המשתמשים, בין אם הם רשומים ובין אם הם אלמונים, יש זכות לערוך ערכים.
עריכתם נבחנת בידי אחרים, ואלה רשאים לשנותה.
עריכה של משתמש לא מוכר, בין אם חדש ובין אם בחר לא להירשם, נבחנת באופן ביקורתי יותר מחשש לשגיאות ולהשחתות.
כך או כך, ניתן לשחזר כל שינוי על בסיס הגרסאות הקודמות של הערך, כך שההשחתות מזיקות באופן זמני בלבד.
הגרסאות הקודמות של הערך נגישות לכול וניתן לשחזר אליהן במהירות.
בראש ויקיפדיה, ובכלל זה ויקיפדיה העברית, עומדת קרן ויקימדיה, שבראשה מכהן חבר נאמנים נבחר.
מעורבותם של ראשי קרן ויקימדיה בהתנהלות ויקיפדיה העברית מצומצמת מאוד.
עם זאת, להחלטות של הקרן יש השפעה על ויקיפדיה העברית.
למשל, ההחלטה לאפשר שימוש בתמונות במסגרת שימוש הוגן התקבלה בוויקיפדיה העברית בעקבות נוהג דומה במהדורות המיזם בשפות אחרות.
בוויקיפדיה העברית השתרש נוהג לנסות להגיע להכרעות בענייני עריכה באמצעות דיון בדף השיחה של הערך הישים.
אם לא מושגת הסכמה כללית בדיון, ניתן לפנות לאחד המשתמשים לשמש כמפשר או בורר, אך החלטתו של הבורר אינה מחייבת.
אפשרות נוספת היא לפנות להצבעת מחלוקת שבה רשאים להשתתף משתמשים בעלי ותק מסוים ורמת פעילות מינימלית.
דיונים בסוגיות מדיניות רחבות יותר מתנהלים בדף המכונה "מזנון".
כאשר נדרשת הכרעה ברורה בסוגיה מדינית השנויה במחלוקת, מגובשת "הצעת חוק" סדורה המובאת להצבעה בדף המכונה "פרלמנט".
לאכיפת ההחלטות, לשחזור ההשחתות ולטיפול במשחיתים סדרתיים אחראים כלל המשתמשים, אך ישנה שכבה של עורכים הפעילים במיוחד בנושא, ולהם כלים המקלים עליהם בהגנה על ערכים.
בראש מדרג ההרשאות של ויקיפדיה העברית עומדים הבירוקרטים.
מתחתיהם מפעילי המערכת, שאותם ממנים הבירוקרטים על פי המלצת הקהילה.
בוויקיפדיה העברית ישנם מפעילי מערכת.
למפעילים אין זכויות יתר רשמיות בהכרעה בענייני עריכה והחלטות מדיניות.
יש להם יכולת לחסום משתמשים וכתובות IP מעריכה בוויקיפדיה, להגן על דפים מפני עריכה, לשחזר השחתות במהירות, למחוק דפים ולשנות את ממשק האתר.
הרשאות המפעיל מאפשרות לעיין גם בגרסאות קודמות של ערכים שנמחקו.
פעולות מפעילי המערכת והבירוקרטים מתבצעות ככל פעולה אחרת באופן שקוף, והן נתונות לביקורת קהילת עורכי ויקיפדיה ואף קוראים מבחוץ.
בנוסף למפעילי המערכת ישנן הרשאות נוספות: מנטרים, שביכולתם לסמן עריכות אנונימיות כבדוקות וגם כלים נוספים; עורכי ממשק; בודקים; דיילים; ישנן גם הרשאות שנועדו לצורכי מיון עריכות בלבד, כגון בדוקי עריכות אוטומטית ומשתמשים ותיקים.
ויקיפדיה העברית הוקמה ביוזמת סטודנטים מהטכניון, ובהם רותם דן, שהיה אז סטודנט למתמטיקה.
הוא כתב את הערך התוכן הראשון במיזם: מתמטיקה.
עמוד השער נוצר ב-8 ביולי 2003, והערך "מתמטיקה" הועלה יום למחרת, ב-9 ביולי.
טכנית, הדף הראשון שנוצר באותו יום היה הערך "וויקיפדיה" (בשני וי"ו), אך הוא הפך להפניה בלבד חמישה ימים לאחר מכן, מה שמקנה לערך "מתמטיקה" את התואר הערך האנציקלופדי הראשון במיזם.
כעבור שבועיים הצטרף למיזם דוד שי.
לאחר חודש, המייסדים הראשונים הפחיתו את מעורבותם ונטשו את המיזם, ובמקביל הפך דוד שי לדמות המרכזית בו, כשלקח על עצמו את עיצוב מדיניות העריכה.
ב-25 באוקטובר 2003, שלושה חודשים וחצי לאחר ייסודה, נכתב הערך ה-1,000 של ויקיפדיה העברית, ובתחילת 2004 כבר היו בה למעלה מ-2,600 ערכים.
במרץ 2004 התמנה דוד שי לבירוקרט, דבר שאפשר לו למנות מפעילי מערכת נוספים ולהקטין את התלות באנשי קרן ויקימדיה.
מפגש ראשון של הקהילה נערך בתל אביב ב-22 ביולי.
לאורך השנים ניסו משתמשים שונים לנצל לרעה את ויקיפדיה כבמה להכפשות.
אחד מהניסיונות הראשונים הללו נעשה באוגוסט 2004, אז הוכפש הסופר אמנון ז'קונט, שטען כי היה זה חלק מפרשת הסוס הטרויאני, שהתפרסמה בתקשורת כשנה לאחר מכן.
בספטמבר 2004 נכתב הערך ה-10,000 בוויקיפדיה העברית.
באותה שנה החלו להיכתב ערכים במסגרת מיזמים של משתמשים שיצרו רשימת ערכים העוסקים בנושא מסוים.
כך למשל נכתבה סדרת ערכים שעוסקת ברצח קנדי וסדרה אחרת שבמרכזה אי הפסחא.
בתחום המתמטיקה ניתנה אז אפשרות להשתמש בממשק נוסחאות דמוי LaTeX.
הדבר שיפר את עיצוב ערכי המתמטיקה ושאר הערכים המדעיים.
בינואר 2005 ביקר בישראל ג'ימי ויילס, מייסד פרויקט ויקימדיה, נפגש עם ויקיפדים וערך מספר הרצאות שסוקרו בתקשורת הישראלית והגבירו את המודעות לוויקיפדיה.
כתוצאה משיפורים שחלו בתשתית השרתים של ויקיפדיה, הפכה הגלישה בוויקיפדיה למהירה יותר במהלך השנה.
בשנת 2006 החלו שתי יוזמות לעידוד כתיבת ערכים:
ב-1 במרץ 2006 יצאה לדרכה התחרות "מקצרמר למובחר" הראשונה, שזכתה להיענות רבה והולידה שורה של ערכים מומלצים.
ב-30 באפריל 2006 החלה "מתקפת איכות" ראשונה, בנושא קולנוע ישראלי.
במסגרת מתקפות האיכות מתמקדים כותבי ויקיפדיה בנושא מסוים, ועובדים על ערכים הקשורים לו, במשך זמן מסוים.
בין הנושאים שהוקדשו להם מתקפות איכות: ברזיל, הממשל בישראל, בית המקדש, השואה, לבנון, יוון העתיקה, כימיה, מזון ואתרי מורשת עולמית.
לצידן התקיימו גם יוזמות פרטיות יותר של כתיבת ערכים בנושאים שלא תמיד נמצאים באנציקלופדיות, בהם: פארקים ואתרי נופש של חברת וולט דיסני, תחבורה ציבורית, הבחירות לכנסת, קתדרלות גותיות ועוד.
ב-24 בדצמבר 2006 נוצר הערך ה-50,000, ולכבודו עוצב סמל חגיגי שהוצג במשך כשבועיים.
באותה שנה הוענק לוויקיפדיה העברית תג ההתנדבות של איגוד האינטרנט הישראלי, ואות זה הוענק לה שנית ב-2009.
בשנת 2008 חצתה ויקיפדיה העברית את רף 5 מיליון העריכות.
בכך הצטרפה ויקיפדיה העברית לקבוצה של 30 השפות שבהן נכתבו עד לתאריך זה מאה אלף ערכים ויותר.
לרגל המאורע שיגר מייסד ויקיפדיה, ג'ימי ויילס, איגרת ברכה מיוחדת לקהילת הוויקיפדים העברית, ונערכה ישיבה בנושא בוועדת המדע והטכנולוגיה של הכנסת.
ב-28 בדצמבר 2016 נכתב הערך ה-200,000 בוויקיפדיה העברית, פודו דרומי.
ב-3 באוגוסט 2021 נכתב הערך ה-300,000 בוויקיפדיה העברית, המארב בטונגו-טונגו.
ויקיפדיה מהווה צומת מרכזי בחברה הישראלית, המשמש לא רק כמקור המידע המרכזי בעברית אלא גם כזירה תוססת לשיקוף הלכי הרוח הציבוריים.
המעמד הייחודי של המיזם בישראל מתבטא בשיעורי עריכה וקריאה מהגבוהים בעולם ביחס לאוכלוסייה, לצד שיתופי פעולה מוסדיים עם האקדמיה והספרייה הלאומית.
עם זאת, האתר משמש גם מוקד למאבקי כוח אידאולוגיים על ניסוח הנרטיב הלאומי והפוליטי, עובדה המעוררת לעיתים קרובות פולמוס סביב ניטרליות הכתיבה והרכב קהילת העורכים.
במחקר איכותני שנערך בשנת 2012 בקרב 51 מורים ישראלים בחטיבות ביניים ובתי ספר תיכוניים במרכז הארץ הצהירו רוב המורים כי אינם עושים שימוש בוויקיפדיה לצורכי הוראה, ואילו 22 מורים (43%) ציינו שימוש כזה, מתוך אלה 7 מורים (14%) סייגו את תשובתם.
עם זאת, אף מורה לא הזכיר את ויקיפדיה כמקור מידע ישיר להכנת שיעורים, וחלקם הסתפקו באמירות כגון שימוש ב"גוגל ולאן שהוא מוביל".
סקר שערכה עמותת ויקימדיה בשנת 2024 העלה כי 91% מהציבור הישראלי (יהודים וערבים) עושים שימוש בוויקיפדיה, בעוד 59% מבקרים באתר לפחות פעם בשבוע.
52% מהקוראים הבוגרים ו־60% מבני הנוער ציינו כי נתקלו בעבר באתר במידע הדורש תיקון, אך רק מעטים מהם דיווחו שהצליחו לתקנו (16% מהערבים, 13% מבני הנוער ו־7% מהיהודים הבוגרים).
בוויקיפדיה העברית מתקיימים שיתופי פעולה רבים עם מוסדות להשכלה גבוהה ובתי ספר לכתיבת ערכים בוויקיפדיה העברית.
שיתופי הפעולה החלו כבר ב-2006 ובמסגרתם נכתבו ערכים רבים.
חלק מהערכים נכתבים במסגרת קורסים אוניברסיטאיים כמו היוזמה של הפקולטה למשפטים ב שבמסגרתה כתבו סטודנטים בפקולטה עשרות ערכים בדיני נזיקין בוויקיפדיה העברית במהלך שנת 2006. החל משנת 2011, במשך מספר שנים, חייבה אוניברסיטת חיפה את הסטודנטים בפקולטה למדעי הרוח לחבר ערכים בוויקיפדיה בנושאים הקשורים לחומר הלימוד בו הם בקיאים.
מיזמים דומים נפתחים מדי פעם וזוכים בדרך כלל לתמיכה ולעזרה של קהילת הכותבים הקבועים.
שיתופי פעולה דומים נערכו עם פקולטות נוספות.
כמו כן, נערכו שיתופי פעולה עם אגודות שונות.
ב-2009 נערכה תחרות פיזיוויקי לכתיבת ערכים בפיזיקה, בדגש על אופטיקה ופיזיקה אטומית.
התחרות אורגנה על ידי עמותת ויקימדיה ישראל, המחלקה לפיזיקה של מערכות מורכבות במכון ויצמן למדע, בשיתוף עם מכון דוידסון לחינוך מדעי ועם OSA, מתוך הכרה שוויקיפדיה העברית היא מקור מידע מרכזי עבור התלמידים בישראל.
באפריל 2014 הסתיימה תחרות שנייה של פיזיוויקי, תוצר שיתוף פעולה של עמותת ויקימדיה ואוניברסיטת בר-אילן.
בשנת 2011 נוצר שיתוף פעולה עם מוזיאון ישראל שמטרתו להרחיב את הערכים הקשורים לתרבות הישראלית בוויקיפדיה.
ד"ר שרון גבע, מרצה במכללת סמינר הקיבוצים, הובילה את פרויקט "מעלות ערך" שבמסגרתו סטודנטיות במכללה העלו לוויקיפדיה העברית עשרות ערכים העוסקים בנשים, שלטענתן הושכחו מההיסטוריה.
בעקבות דיוני מחיקה על אחדים מהערכים שהועלו, בשנת 2016 החליטה ד"ר גבע להפסיק את המיזם במסגרת ויקיפדיה.
מיזמים דומים מתקיימים במסגרת מיזם ויקינשים בסיוע עמותת ויקימדיה ישראל.
העורכים והעורכות בוויקיפדיה העברית מכירים זה את זה במהלך הכתיבה המשותפת ופעילות זו תרמה אף להתפתחות מונחים וצורות ביטוי ייחודיות לה.
במהלך שנות הפעילות של המיזם הכותבים התגבשו לקהילה חברתית.
מפעם לפעם נפגשים עורכי ויקיפדיה ליום עיון או לפיקניק משותף, ובין ויקיפדים רבים מתקיימים קשרי ידידות.
מעבר לכך, לעיתים ניתן למצוא בין הכותבים והעורכים בני משפחה אחת, כגון אחים, הורים וילדים וזוגות נשואים.
הקהילה מפעילה ביטאון בשם "הטילדה הרביעית", בו מתפרסמות חדשות, הצעות ומבעים הנוגעים לוויקיפדיה, מידע על הנעשה בוויקיפדיות ברחבי העולם, וטורים אישיים מאת העורכים.
בשנת 2007 הקימו מספר עורכים בוויקיפדיה העברית את עמותת ויקימדיה ישראל שמטרתה קידום הנגשת ידע חופשי.
במסגרת הביקורת על ויקיפדיה כאנציקלופדיה מקוונת רב-לשונית, מועברת גם ביקורת על ויקיפדיה העברית באופן ספציפי.
לטענת עיתונאי התחקירים הישראלי עומר בן יעקב, ויקיפדיה העברית "סובלת מהטייה ציונית קשה" ו"הפכה ל".
כך לדוגמה, במהלך מבצע צוק איתן, היורוניוז דיווח כי ויקיפדיה האנגלית דאגה לשמור על נייטרליות, וזאת לעומת ויקיפדיה העברית והערבית, שהתעלמו מפגיעה באזרחים מהצד השני.
הפער המגדרי בוויקיפדיה, בוויקיפדיה העברית
בסקר שערכה עמותת ויקימדיה ישראל עלה שנשים רבות מדירות עצמן מכתיבה בוויקיפדיה ובכלל, ממעטות להשתתף בעריכתה.
לפי נתונים אחרים, שיעור הנשים הפעילות בוויקיפדיה העברית עומד על 23%, לעומת 76% גברים.
זאת אל מול סקר משתמשים עולמי, שזיהה כי רק כ-20% מהעורכים בכלל הוויקיפדיות הזדהו כנשים.
נכון ליוני 2018, 18.5% מערכים שהם ביוגרפיות הם על נשים.
בשל הפערים המגדריים בקרב עורכי ויקיפדיה, קרן ויקימדיה מעודדת הצטרפות כותבות באמצעות שיתופי פעולה עם מוסדות אקדמיים.
מדיניות התוכן החופשי של ויקיפדיה, המאפשרת העתקת תוכן מוויקיפדיה בתנאי שיינתן קרדיט נאות, מביאה ליצירת אתרים נגזרים, המתבססים על ויקיפדיה העברית (אך אינם חלק ממיזמי קרן ויקימדיה).
בדצמבר 2005 החל המילון הממוחשב "בבילון" להציע גם את שירותי ויקיפדיה למשתמשיו.
"בבילון" עצמו נמכר בתשלום, אך תוסף ויקיפדיה ניתן לרוכשי "בבילון" ללא תשלום נוסף.
המילון מציג את פסקאות הפתיחה של כל ערך, והקורא המעוניין בהרחבה מקבל קישור לוויקיפדיה עצמה.
בדרך זו הפכה ויקיפדיה לנגישה יותר למשתמשי "בבילון".
מילון מורפיקס הממוחשב מציע שירות דומה בחינם החל מ-2008.
האתר "מילוג" מציג לקוראיו תקציר מתוך הפתיח של הערכים בוויקיפדיה, עם אפשרות להמשך קריאה על ידי מעבר לערך המלא בוויקיפדיה.
בגוגל מפות ישנה גישה לערכי ויקיפדיה העברית העוסקים באתרים המצוינים על גבי המפות.
במנוע חיפוש גוגל מובא בתוצאות נבחרות החלק הראשון של הפתיח מתוך כל ערך.
פדיה (2006–2013): העתק סטטי של הערכים בוויקיפדיה העברית (בוואלפדיה, בניגוד לוויקיפדיה, הערכים לא ניתנו לעריכה), כשהם מתעדכנים אחת לכמה חודשים, כשלערכים נלוות פרסומות.
הושק על ידי פורטל "וואלה!" בינואר 2006. בינואר 2013 שם המתחם הפסיק להציג תוכן אנציקלופדי והחל להפנות אל הדף הראשי של "וואלה".
המכלול (2014–הווה): מרבית ערכיו נוצרים כהעתק מלא מוויקיפדיה העברית ולאחר מכן עוברים התאמת תוכן לקורא החרדי.
ההתאמה כוללת בין השאר סינון תמונות הנשים כמקובל בעיתונות החרדית, סינון תוכן, כגון תיארוכים ארכאולוגיים, הסותר את המסורת היהודית על בריאת העולם, ויחס מסויג לתאוריות כמו האבולוציה או דעות שנחשבות ככפירה.
ערכי רבנים מכילים את התואר "רב" או "רבי" כחלק משם הערך.
(2018–2023): באופן דומה להמכלול מרבית ערכיו נוצרו כהעתק מלא מוויקיפדיה העברית ולאחר מכן עברו התאמת תוכן לקורא החרדי.
הוקם באייר תשע"ח ונסגר בתמוז תשפ"ג, 300 הערכים שנוצרו באתר יובאו לוויקיפדיה העברית.
בחודש יולי 2007 יצא לאור בעברית, בהוצאת ענבר, הספר הראשון שגיבור עלילתו עוסק בעריכה בוויקיפדיה העברית בשעות הפנאי ("מתים לא חורצים לשון" מאת אריה ענבר, גם הוא כותב פעיל בוויקיפדיה העברית).
ב-2015 פרסם דויד גרוסמן גרסה עדכנית לספרו "דו-קרב" בו הוסיף את השורה המתארת מדוע דויד הנער מחפש מידע בספריה: "בימים ההם עוד לא היה מחשב, לא גוגל ולא ויקיפדיה"
ב-2017 הוציא חנן בן ארי את הסינגל "ויקיפדיה".
על פי מילות השיר תפיסת דמותו של אדם לפי ערכים בוויקיפדיה מסמלת התייחסות סטריאוטיפית.
ב-2017 עלתה לשידור בערוץ היוטיוב של "כאן" סדרת הרשת "ערכים מוויקיפדיה מומחזים על ידי גרביים", המציגה ערכים בצורה הומוריסטית.
שירה של ריטה קוגן "ויטה רוצה" מתחיל במילים .
ב-2023 בעונה השנייה של הסדרה הקומית לנוער האחיין שלי בנץ, הפרק "תיבת תומי" עוסק בכתיבת ערכים בוויקיפדיה וכולל מפגש פרודי של ויקיפדים עם "יוני" (דניאל קורן) והשרת "יוחאי" (אבי גרייניק).
ויקיפדיה הסינית (בסינית: 中文維基百科/中文维基百科) היא הגרסה בשפה הסינית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
גרסה זו של ויקיפדיה החלה לפעול באוקטובר 2002, ונכון ל- ב ישנם בה ערכים.
אתר ויקיפדיה הסינית נחסם לגישה מספר פעמים, לתקופות זמן שונות, על ידי ממשלת הרפובליקה העממית של סין.
זאת כחלק מצנזור רחב של אמצעי התקשורת שמפעילה ממשלת סין בנושאים פוליטיים שנויים במחלוקת.
קהילת המשתמשים של ויקיפדיה הסינית מורכבת ברובה מדוברי סינית, בעיקר מסין, צפון אמריקה, טאיוואן והונג קונג.
לוויקיפדיה הסינית שתי אנציקלופדיות אינטרנטיות מתחרות הגדולות ממנה.
האחת היא Baidu, המכילה למעלה משלושה מיליון ערכים, והשנייה היא "הודונג" (Hudong), המכילה למעלה מארבעה מיליון ערכים.
אחד הקשיים בהם נתקלה ויקיפדיה הסינית היא שתי שיטות הכתב הנהוגות בקרב דוברי הסינית.
ישנם אזורים בהם נהוג הכתב המסורתי וישנם אזורים בהם נהוג הכתב המפושט.
תחילה פוצלה ויקיפדיה הסינית לשתיים, ונכתבה בנפרד בכתב מסורתי ובכתב מפושט.
מאוחר יותר אוחדו הוויקיפדיות ונוספה תוכנה הממירה את שיטת הכתב.
ההמרות מרוכזות בטבלאות הניתנות לעריכה על ידי מפעילי המערכת באתר, ונוספו תגים מיוחדים המאפשרים להוסיף או להסיר המרות ספציפיות בערך מסוים, או אף רק במופע אחד בערך.
הקוראים בוויקיפדיה הסינית יכולים לבחור בעזרת לשוניות באיזה כתב הם מעוניינים לקרוא ואף לבחור באיזה ניב מקומי (יבשתי, סינגפורי, הונג קונגי וטאיוואני).
ויקישיתוף הוא מאגר של תמונות, צלילים וקובצי מולטימדיה אחרים חופשיים.
זהו מיזם השייך לקרן ויקימדיה, והקבצים שהועלו לאתר זה יכולים לשמש את כל מיזמי קרן ויקימדיה בכל השפות.
לחלופין, אפשר להשתמש בהם גם מחוץ לאתר זה, בהתאם לרישיון התוכן שמשתמשים בו (רשות הציבור או ברישיון חופשי אחר, כמו הרישיון לשימוש חופשי במסמכים של גנו).
בדצמבר 2023 מספר הקבצים החופשיים במאגר היה מעל 100 מיליון.
מיזם זה הוצע על ידי אריק מולר ב-19 במרץ 2004, ונפתח ב-7 בספטמבר באותה שנה.
המטרה העיקרית ליצירת מאגר כללי הייתה הרצון לצמצום שכפולי יצירות בין מיזמי ושפות ויקימדיה, שבשמם הדומה הועלו למיזמי ויקי שונים לפני שוויקישיתוף נוצר.
האפשרות הטכנית לשימוש בכל הקבצים מוויקישיתוף בכל מיזמי ויקימדיה יושמה ואופשרה באוקטובר 2004, ובכל אתר ויקימדיה מאז יש אימוץ מהיר של ויקישיתוף כמחסן.
לוגו המיזם הוכן על ידי רייד בילס, ששלח אותו בהתחלה לתחרות הלוגואים של ויקיחדשות.
התמונה הוכנסה לתוך תחרות הלוגואים של ויקישיתוף, שם ניצחה, ואומצה באופן רשמי בנובמבר 2004.
במהלך חודש אפריל בשנת 2005, חברה מברלין בשם "Directmedia Publishing", הוציאה לאור מהדורה של ויקיפדיה בגרמנית ב-DVD, ונתרמו משם 10,000 עותקים של איורים ברשות הציבור, שהועלו עם המידע על התמונה ועל יוצריה.
מספר הקבצים בוויקישיתוף הגיע ל-100,000 ב-24 במאי 2005 (ללא אלפי תמונות של מזג האוויר או של מידע שוק לוויקיחדשות).
הוא גם קיבל אזכור של כבוד בפרסי "Prix Ars Electronica" במאי 2005. ויקישיתוף השיגו את הקובץ המיליון ב-30 בנובמבר 2006. תמונת הפסיפס של לוגו קרן ויקימדיה הוכן ידנית על ידי עורכי האתר, כדי לחגוג את ציון הדרך.
לאחר מכן, פותחו כלים לממשק בין ויקישיתוף לשאר אתרי קרן ויקימדיה.
דניאל קִּינְזְלֶר כתב יישומים למציאת קטגוריות מתאימות לקבצים שהועלו ("CommonSense"), בדיקת שימוש בקובצי ויקישיתוף בשאר אתרי ויקימדיה ("CheckUsage"), איתור תמונות עם חוסר מידע על זכויות יוצרים, ומסירת מידע אודות פעולות ניהוליות כגון מחיקות באתרי ויקי רלוונטיים.
לאתר גם יש עוד מנוע חיפוש לתמונות הקרוי בשם "MayFlower".
כלים וסקריפטים של העלאות מיוחדות, כמו ה-"commonist", נוצרו לפשט את תהליך ההעלאה של מספר רב של קבצים.
בהוראה לסקור תצלומים חופשיים שהועלו לפליקר, משתמשים יכולים לשתף פעולה בהעלאת תמונות משם דרך תהליך חיצוני ("FlickrLickr"), משם הועלו יותר מ-10,000 קבצים לוויקישיתוף.
רוב מיזמי ויקימדיה עדיין מאפשרים העלאות מקומיות שלא יופיעו במיזמים אחרים או בשפות אחרות, אבל אפשרות זו מכוונת לשימוש ברישיונות שהמיזם המקומי מאפשר, אך ללא היתר לשיתוף בתכני זכויות יוצרים, כמו תוכן בשימוש הוגן.
ויקישיתוף בעצמו אינו מאפשר העלאות בשימוש הוגן, העלאות שלא ברישיונות חופשיים, הכללת רישיונות המגבילים שימוש מסחרי ועבודות מועתקות.
הרישיונות שמקובל לכלול הם הרישיון לשימוש חופשי במסמכים של גנו, רישיונות ייחוס ושיתוף זהה של Creative Commons ואת רשות הציבור.
שפת ברירת המחדל בוויקישיתוף היא אנגלית, אך משתמשים רשומים יכולים להתאים באופן אישי את ממשק המשתמש שלהם כך שישתמש בכל שפה אחרת.
להרבה דפי תוכן (דפים ספציפיים ופורטלים), ישנו תרגום למגוון שפות.
קבצים בוויקישיתוף מסווגים בשיטת הקטגוריות של מדיה ויקי.
בנוסף, הם לעיתים קרובות מסווגים בדפי גלריה.
על אף שמלכתחילה הוצע שהמיזם יכלול גם קובצי טקסט חופשיים, קובצי הטקסט אורחו במיזם אחות של ויקישיתוף – ויקיטקסט.
לוויקישיתוף ישנם שני מנגנונים להכרה בעבודות איכותיות.
האחד ידוע בשם "תמונות מומלצות" (Featured pictures), שם מוגשות למעמד זה תמונות, וקהילת חברי ויקישיתוף מצביעים האם לקבל או לדחות את המועמדויות.
תהליך זה החל בנובמבר 2004.
המנגנון השני ידוע בשם "תמונות איכותיות" (Quality images), אשר נפתח ביוני 2006, ותהליך הגשת המועמדויות אליו פשוטות יותר מב"תמונות המומלצות".
ל"תמונות האיכותיות" מתקבלות רק עבודות שנוצרו באמצעות משתמשי ויקימדיה, בעוד של"תמונות המומלצות" מתקבלות בנוסף מועמדויות של עבודות שנוצרו על ידי גוף שלישי, כמו נאס"א.
תמונות האיכות נבחנות באיכותן הטכנית, ברזולוציה גבוהה, בחשיפה נכונה, בחדות ובקומפוזציה.
מיזם הערכת תמונות נוסף, ידוע בשם "תמונות מוערכות" (Valued images) שנפתח ב-1 ביוני 2008 במטרה להכיר באיור המוערך ביותר מסוגו.
בניגוד לשני התהליכים האחרים, כל תמונה מוערכת בעיקר לפי המידה בה היא תורמת וממחישה את הנושא אותו היא מתארת והאם היא הטובה ביותר בהמחשת נושא זה.
"תמונת השנה" בוויקישיתוף מוכרזת בכל שנה החל מינואר 2007. התמונות הטובות ביותר, מבין אלו שלהן רישיון חופשי וזכו לתג "תמונה מומלצת" במהלך השנה החולפת, מועמדות לתחרות.
המשתמשים הפעילים במיזמי ויקימדיה בוחרים את תמונות השנה בשני סבבי הצבעה.
ויקיפדיה הערבית היא הגרסה בשפה הערבית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
גרסה זו של ויקיפדיה החלה לפעול ביולי 2003.
ויקיפדיה הערבית היא הוויקיפדיה השבע-עשרה בגודלה, עם ערכים ו- משתמשים פעילים.
קיימות שתי ויקיפדיות נוספות בדיאלקטים ערביים: ויקיפדיה בערבית מצרית וויקיפדיה בערבית מרוקאית.
עם הקמת מיזם ויקיפדיה ב-2001, נשמעו קריאות להקמת מיזם ויקיפדיה בערבית, והוקם דומיין בשם ar.wikipedia.org, אך לא נעשתה עבודה רצינית לכתיבת הוויקיפדיה.
ביולי 2003 הוקם האתר מחדש, אך התפתחותו הייתה איטית.
ב-2007 עצרה משטרה חשאית את מנהל המערכת של ויקיפדיה הערבית ותבעה כי ייתן להם את כתובת IP של משתמש מסוים.
בעקבות האירוע שונו הנהלים בוויקימדיה ונקבע כי לא תהיה למשתמש יחיד גישה לכלל הנתונים של משתמש יחיד.
בעבר, בניגוד לרקע הרגיל של הוויקיפדיות בשפות השונות, הרקע של הדפים בוויקיפדיה הערבית כלל דפוס ריצוף של ערבסקות, אך עם הזמן סגנון העיצוב יישר קו עם שאר הוויקיפדיות.
ב-2013 החל לגדול קצב הצמיחה של הכתיבה בוויקיפדיה זו, ובשבוע שבין 15 בדצמבר 2013 וה-21 בדצמבר 2013 חגגה הוויקיפדיה את הגעתה ל-250,000 ערכים.
ערב הסעודית חסמה את ויקיפדיה הערבית ביולי 2006 יחד עם גוגל תרגום, בנימוק של פריצוּת וחוסר תקינות.
אתר ויקיפדיה הערבית היה חסום לגישה בסוריה מאפריל 2008 ועד פברואר 2009 כחלק ממדיניות הצנזורה של הממשלה הסורית.
לא ניתן שום נימוק רשמי לחסימה ולהסרתה על ידי ממשלת סוריה (ויקיפדיות בשפות אחרות לא נחסמו).
ויקיפדיה הערבית נמדדת כבעלת עומק (שיטה להארכת טיבה של ויקיפדיה המבוססת על מספר עריכות לערך) של 249, הממקם אותה כאחת הוויקיפדיות הגבוהות במדידה (קודמות לה ויקיפדיה האנגלית, ויקיפדיה הבנגלית, ויקיפדיה הצרפתית, ויקיפדיה הסרבו-קרואטית, ויקיפדיה התאית, ויקיפדיה העברית, ויקיפדיה בוולאפיק וויקיפדיה הווייטנאמית).
ב-2020 נמתחה ביקורת על ויקיפדיה הערבית מצד הקהילה הגאה לאחר מחיקת ערך על סארה חגאזי, פעילה לסבית מצרית.
כך לדוגמה, במהלך מבצע צוק איתן, היורוניוז דיווח כי ויקיפדיה האנגלית דאגה לשמור על נייטרליות, וזאת לעומת ויקיפדיה הערבית והעברית, שהתעלמו מפגיעה באזרחים מהצד השני.
ב-23 בדצמבר 2023, בעקבות הלחימה ברצועת עזה במלחמת חרבות ברזל, ויקיפדיה הערבית הוחשכה ליום אחד כאות הזדהות עם הפלסטינים, ושינתה את הלוגו שלה לצבעי דגל פלסטין.
בתגובה לכך, איציק אדרי, יו"ר עמותת ויקימדיה ישראל, קרא להחשיך את ויקיפדיה העברית בקריאה לשחרורם של החטופים שנמצאים בשבי החמאס בעזה.
בספטמבר 2024, אביאור ביירון, מנכ"ל חברת ביירון לשירותי תרגום ותמלול, טען כי "הדף בערבית על המלחמה שמתרחשת עכשיו הוא שופר תעמולה של החמאס".
ויקיפדיה הצרפתית היא הגרסה בשפה הצרפתית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
גרסה זו של ויקיפדיה החלה לפעול במרץ 2001 והייתה לאחת המהדורות הבינלאומיות הראשונות של ויקיפדיה.
ויקיפדיה הצרפתית היא הוויקיפדיה החמישית בגודלה, ומוצאם של רוב עורכיה הוא מצרפת, בלגיה, קנדה ושווייץ.
מבין הוויקיפדיות בשפות הרומאניות היא הגדולה ביותר, והיא עברה את רף 100,000 הערכים ב-21 באפריל 2005, ואת רף 500,000 הערכים ב-28 במאי 2007. ב-23 בספטמבר 2010 נכתב הערך המיליון בוויקיפדיה הצרפתית, נכון ל-2 במאי 2021 היו רשומים בה מעל 4,085,000 משתמשים.